CELEX: 62012CN0549
Language: lv
Date: 2012-11-29 00:00:00
Title: Lieta C-549/12 P: Apelācijas sūdzība, ko par Vispārējās tiesas (trešā palāta) 2012. gada 19. septembra spriedumu lietā T-265/08 Vācijas Federatīvā Republika/Eiropas Komisija 2012. gada 29. novembrī iesniedza Vācijas Federatīvā Republika

16.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 46/15
            
         Apelācijas sūdzība, ko par Vispārējās tiesas (trešā palāta) 2012. gada 19. septembra spriedumu lietā T-265/08 Vācijas Federatīvā Republika/Eiropas Komisija 2012. gada 29. novembrī iesniedza Vācijas Federatīvā Republika
   (Lieta C-549/12 P)
   2013/C 46/29
   Tiesvedības valoda — vācu
   
      Lietas dalībnieki
   
   
      Apelācijas sūdzības iesniedzēja: Vācijas Federatīvā Republika (pārstāvji — T. Henze, Bevollmächtigter, U. Karpenstein un C. Johann, Rechtsanwälte)
   
      Pārējās lietas dalībnieces: Eiropas Komisija, Spānijas Karaliste, Francijas Republika un Nīderlandes Karaliste
   
      Apelācijas sūdzības iesniedzējas prasījumi:
   
   
               —
            
            
               atcelt Eiropas Savienības Vispārējās tiesa 2012. gada 19. septembra spriedumu lietā T-265/08 Vācijas Federatīvā Republika, Spānijas Karaliste (persona, kas iestājusies lietā), Francijas Republika (persona, kas iestājusies lietā) un Nīderlandes Karaliste (persona, kas iestājusies lietā) pret Eiropas Komisiju sakarā ar Komisijas 2008. gada 30. aprīļa Lēmuma C(2008) 1690, galīgā redakcija, par Eiropas Reģionālās attīstības fonda (ERAF) finansējuma samazinājumu darbības programmai 1. mērķa reģionā Vācijas Federatīvajā Republikā Tīringenes federālajā zemē (1994.–1999. gads) atbilstoši Komisijas 1994. gada 5. augusta Lēmumam C(94) 1939/5 atcelšanu 
                     un
                   atcelt Komisijas 2008. gada 30. aprīļa Lēmumu C(2008) 1690, galīgā redakcija, par Eiropas Reģionālās attīstības fonda (ERAF) finansējuma samazinājumu darbības programmai 1. mērķa reģionā Vācijas Federatīvajā Republikā Tīringenes federālajā zemē (1994.–1999. gads);
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šī apelācijas sūdzība attiecas uz Vispārējās tiesas 2012. gada 19. septembra spriedumu lietā Vācija/Komisija, ar kuru Vispārējā tiesa noraidīja Vācijas Federatīvās Republikas prasību atcelt Komisijas 2008. gada 30. aprīļa Lēmumu C(2008) 1690, galīgā redakcija, par Eiropas Reģionālās attīstības fonda (ERAF) finansējuma samazinājumu darbības programmai 1. mērķa reģionā Vācijas Federatīvajā Republikā Tīringenes federālajā zemē (1994.–1999. gads) atbilstoši Komisijas 1994. gada 5. augusta Lēmumam C(94) 1939/5.
   Apelācijas sūdzības iesniedzēja izvirza divus apelācijas pamatus apelācijas sūdzības pamatojumam.
   Pirmkārt, Vispārējā tiesa esot pārkāpusi Regulas (EEK) Nr. 4253/88 (1) 24. panta 2. punktu, skatītu kopā ar Regulas (EK, Euratom) Nr. 2988/95 (2) 1. pantu, un ierobežoto pilnvaru principu (LES 5. panta otrā daļa, LESD 7. pants; agrāk — EKL 5. pants), prettiesiski pieņemot, ka arī valsts iestāžu administratīva kļūda varētu būt “pārkāpums”, kas Komisijai dod tiesības veikt finanšu korekcijas (pirmā apelācijas pamata pirmā daļa). Kaut arī administratīvas kļūdas gadījumā principā var veikt finanšu korekcijas, apstrīdētais spriedums esot jāatceļ, jo Vispārējā tiesa esot prettiesiski pieņēmusi, ka arī valsts tiesību pakāpumi un kļūdas, kas neietekmē Savienības budžetu, varētu būt finanšu korekcijas pamatojoši “pārkāpumi” (pirmā apelācijas pamata otrā daļa).
   Otrkārt, Vispārējā tiesa turklāt esot pārkāpusi Regulas 4253/88 24. panta 2. punktu, skatītu kopā ar ierobežoto pilnvaru principu (LES 5. panta 2. punkts, LESD 7. pants), jo tā prettiesiski esot piekritusi Komisijai pilnvarām veikt ekstrapolētās finanšu korekcijas (otrā apelācijas pamata pirmā daļa). Kaut arī principā pastāv ekstrapolācijas pilnvaras, šajā gadījumā Vispārējā tiesa to piemērošanas veidam ir piekritusi prettiesiski. Pirmām kārtām, katrā ziņā attiecībā uz apstrīdēto projektu daļu, nav konstatēti zaudējumi Savienības budžetam. Otrām kārtām daļu no apstrīdētājām kļūdām Komisija nedrīkstēja uzskatīt par sistemātiskām (otrā apelācijas pamata otrā daļa).
   
      (1)  Padomes 1988. gada 19. decembra Regula (EEK) Nr. 4253/88, ar ko paredz īstenošanas noteikumus Regulai (EEK) Nr. 2052/88 attiecībā uz struktūrfondu, struktūrfondu un Eiropas Investīciju bankas un citu pastāvošo finansēšanas instrumentu darbības koordināciju (OV L 374, 1. lpp.).
   
      (2)  Padomes 1995. gada 18. decembra Regula (EK, Euratom) Nr. 2988/95 par Eiropas Kopienu finanšu interešu aizsardzību (OV L 312, 1. lpp.).